Kiddiridde olukiiko lw’abasuubuzi olwatuuziddwa ku kizimbe kya Paaka Nkadde Mall mu Kampala wakati.
Lwetabiddwaamu abakungu ba Gavumenti abaakulembeddwa minisita wa Kampala, Beti Kamya n’abakulira ebyokwerinda.
Abasuubuzi baasinzidde mu lukiiko luno ne baloopera Gavumenti ensonga z’omugagga Drake Lubega omuli okubabinika ssente z’obupangisa n’amasannyalaze ezisusse kumpi buli luvannyuma lwa myezi ebiri n’okubatulungunyiza mu bizimbe bye nga yeeyambisa bakanyama.
Bino olwagudde mu matu ga Beti Kamya, kwe kutegeeza abasuubuzi bano nti kati Gavumenti esazeewo okubaga etteeka erigenda okufuga n’okukugira bannannyini bizimbe mu kibuga okusobola okumalawo embeera eno.
“Wadde Drake Lubega abaddenga yeeyambisa omukisa gw’okubulawo kw’etteeka eribafuga okubakudaalira, kyokka okuwaaba kwammwe tekubafudde busa kubanga tugenda kuteekawo etteeka erifuga bannannyini bizimbe kumalawo embeera y’okubanyigiriza eno eriwo”, Kamya bwe yabagumizza.
lug_Latn lug_Latn lug_Latn lug_Latn lug_Latn